laion/Wikipedia-Exotic huggingface dataset:
רירית האף

רירית האף (או ריריות האף) היא רקמה שקופה, רכה ועדינה שנמצאת בחללי האף, ומחיצת ומעברי האף מצופים בה. בלוטות הנמצאות בריריות האף מפרישות נוזל מימי הידוע כנזלת. ערך מורחב – קרום רירי הריריות בגוף היונקים עשירות בכלי דם ומורכבות משכבה חיצונית של אפיתל, בתוכה נמצאות בלוטות הריר, ושכבה פנימית המכילה שכבות של רקמת חיבור ושרירים. רירית האף, שהיא חלק מכלל הריריות בגוף, מורכבת אף היא משפע רב של כלי דם, מתאים מסוימים של מערכת החיסון ומבלוטות שונות. הריריות חשובות לתפקודו התקין של האף, והן מסייעות לסינון הזיהום באוויר הנשאף דרך האף; לבקרה ואיזון על הטמפרטורה והלחות באף, וכן לחימום ולערבול האוויר הננשם. שכבת ריר, המיוצרת על ידי בלוטות הנמצאות ברירית, מגינה על הרירית מפני יובש, ומתפקדת גם כמסננת וקולטת חלקיקים מזוהמים מהאוויר הנשאף דרך האף. הריר מורכב מ-95 עד 97 אחוז מים, והשאר מחלבונים, מוצין, מלחים ונוגדנים. ריריות האף מתכווצות ומתרחבות בגמישות רבה, ופועלת כספוג בהתאם לפעילות הגוף. סיבי שריר בדופנות כלי הדם של הרירית מתכווצים ומתרפים, וכך הריריות מפחיתות ומגבירות - בהתאמה - את זרימת הדם, וכלי הדם מתכווצים ומתנפחים, בהתאמה. הנזלת, הנפיחות והגודש באף נגרמת מהתנפחות יתר של כלי הדם, החוסמת את מעברי האוויר. כריתת הרירית העודפת מתבצעת כיום כטיפול רפואי-כירורגי לנזלת. ההתנפחות פועלת במחזוריות כשמדי כמה שעות מתנפח צד אחר של הרירית. כאשר פעילות הגוף רגועה, סיבי השריר ממצעים את הנפיחות בכלי הדם, הואיל ולא נדרש אוויר רב לנשימה. בפעילות מאומצת משתחרר אדרנלין הגורם בין היתר להתכווצות כלי הדם כדי לאפשר שאיפת אוויר רב יותר. רירית האף גם מגיבה במהירות לשלל גירויים חיצוניים ופנימיים כגון: מזהמים, אלרגנים, אוויר קר ויבש, ריחות חזקים, עשן, חומרים נדיפים וגורמים נפשיים. שערות זעירות על פני הרירית מסייעות אף הן בקליטת החלקיקים המזהמים מהאוויר, וכן מנתבות את הפסולת המצטברת באף החוצה. חללי גתות האף (סינוסים) הנמצאים בקרבת האף מצופים גם הם ברירית זהה לרירית האף, ותקינותה חשובה לבריאות הגתות. שינוי במבנה הכימי-פיזיולוגי של ריריות האף, העלול להיגרם על ידי שפעת או הצטננות, עשוי לפגום במנגנוני הרירית. כמו כן, שימוש ממושך בתרופות שונות, כגון: תרסיסים ותרופות המכילים סטרואידים או חומרים פעילים המכווצים כלי דם (דוגמת בנזלקוניום כלוריד) עלולים לפגוע בתקינות הרירית. ריריות האף רגישות לשינויי מזג האוויר. קור ויובש עלול לגרום לנזלת, גודש ונפיחות; לחלופין אוויר חם וקייצי עלול להביא להתייבשות הריריות, לגלדים, לתחושת חוסר נוחות ועד ל"סדקים" בריריות האף הגורמים לדימום מהאף. כמו כן נוצר חוסר איזון על ידי שינויים קיצוניים ופתאומיים במזג האוויר וזיהום האוויר, העלול להקשות על מנגנוני הלחות באף. ד"ר אבנר רשף, נזלת אלרגית - גישה מושכלת לאבחנה ולטיפול, באתר "מדיקל מדיה" תפקיד ריריות האף, באתר "טכנוקר" על פי מרכזיותו של ה- LIV בטיפול בילדים, נספחון 2, באתר "ellacenter". קרום רירי (רירית, מוקוזה), באתר "אינפומד" ד"ר אבנר רשף, נזלת אלרגית, רירית האף, באתר "רפואה" (גרסת ארכיון בארכיון האינטרנט) ד"ר אילן הוכמן, מבנה ותפקוד האף, באתר "drnose" הכן עצמך לקיץ: תכשיר הגנה לריריות האף מפני החום והשמש באתר "טכנוקר" ד"ר חיים אשכנזי, נזלת אלרגית, באתר שלו תפקיד ריריות האף, באתר "טכנוקר" התמכרתם לתרסיסים או טיפות אף?, באתר "טכנוקר" ד"ר איתן הוכוולד, טיפול בנזלת אלרגית, באתר שלו פרופסור יהודה פינקלשטיין, מהי סינוסיטיס, מהי הגישה המודרנית לאבחון וטיפול במחלת הסינוסים?, באתר "דפי בריאות" (הקישור אינו פעיל, 29 בדצמבר 2023) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שירות הביטחון הלאומי

האם התכוונתם ל... שירות הביטחון הלאומי (ארמניה) – שירות המודיעין והביטחון הארמני שירות הביטחון הלאומי (אוזבקיסטן) – השירות האוזבקי לביטחון פנים שירות הביטחון הלאומי (גאורגיה) – שירות הביטחון הגאורגי שירות הביטחון הלאומי (קירגיזסטן) – שירות הביון והביטחון של קירגיזיסטן
הסופרליגה האוקראינית בכדורסל

הסופרליגה האוקראינית בכדורסל (באוקראינית: Українська баскетбольна суперліга) היא אליפות הכדורסל של אוקראינה מאז 1992. ב-2008 האליפות פוצלה לשני חלקים: הסופרליגה והליגה האוקראינית. ב-19 ביולי 2009 מנהלי קבוצות הכדורסל החליטו להנהיג אליפות מאוחדת. ספונסר הליגה הוא חברת ההימורים Pari Match. 1992: בודיוולניק קייב 1993: בודיוולניק קייב 1994: בודיוולניק קייב 1995: בודיוולניק קייב 1996: בודיוולניק קייב 1997: בודיוולניק קייב 1998: סק"א ביפ"א מוד"ה אודסה 1999: סק"א ביפ"א מוד"ה אודסה 2000: בי.סי. קייב 2001: בי.סי. אודסה 2002: בי.סי. אודסה 2003: אזובמאש מאריופול 2004: אזובמאש מאריופול 2005: בי.סי. קייב 2006: אזובמאש מאריופול 2007: אזובמאש מאריופול 2008: אזובמאש מאריופול בעונת 2009/10, 16 קבוצות ליגת העל האוקראינית נטלו חלק באליפות המאוחדת. זאת לאחר שראשי מועדוני הכדורסל האוקראיניים החליטו לאחד את שתי הליגות המפוצלות: ליגת הכדורסל האוקראינית שנערכה רק בעונת 2009 והסופרליגה האוקראינית שנערכת כבר מאז 1992. 2009 (הסופרליגה האוקראינית): אזובמאש מאריופול 2009 (הליגה האוקראינית): קריוובס באסקט 2010: אזובמאש מאריופול 2011: בודיוולניק קייב 2012: בי.סי. דונצק 2013: בודיוולניק קייב 2014: בודיוולניק קייב 2015: חימיק יוז'ני 2016: חימיק יוז'ני 2017: בודיוולניק קייב 2018: צ'רקסקי מנקיז 2019: חימיק יוז'ני 2020: בי.סי. דניפרו 2021: פרומיתיי 2022: העונה בוטלה בעקבות הפלישה הרוסית לאוקראינה 2023: בודיוולניק קייב אתר האינטרנט הרשמי של פדרציית הכדורסל האוקראינית ערך זה הוא קצרמר בנושא כדורסל ובנושא אוקראינה. אתם מוזמנים לתרום לוויקיפדיה ולהרחיב אותו.
דירסאו (כדורגלן)

דירסאו ז'וזה גימראאס (פורטוגזית: Dirceu José Guimarães, ‏קוריטיבה, 15 ביוני 1952 - ריו דה ז'ניירו, 15 בספטמבר 1995) היה כדורגלן ברזילאי. דירסאו שיחק בעמדת קשר וייצג את נבחרת ברזיל בכדורגל בשלושה מונדיאלים (1974, 1978 ו-1982). הוא זומן גם להשתתף במונדיאל 1986, אך פרש ברגע האחרון עקב פציעה. דירסאו נהרג בתאונת דרכים ב-1995, כשהיה בן 43. אליפויות אזוריות אליפות פאראנה: 1971 ו-1972 (קוריטיבה) אליפות ריו דה ז'ניירו: 1976 (פלומיננסה), 1977 ו-1988 (ואסקו דה גאמה) הישג אישי השחקן השלישי הטוב ביותר במונדיאל 1978 מדיה וקבצים בנושא דירסאו בוויקישיתוף דירסאו, באתר Transfermarkt דירסאו, באתר National Football Teams דירסאו, באתר FootballDatabase.eu ערך זה הוא קצרמר בנושא כדורגל ברזילאי. אתם מוזמנים לתרום לוויקיפדיה ולהרחיב אותו.
פולשני

פולשני נכנס בכוח לתחומו של אחר האם התכוונתם ל... מין פולש – מין שהופץ לאזור שמחוץ לתחום תפוצתו הטבעית מחשבות פולשניות – בפסיכולוגיה, מחשבות לא רצויות שעשויים להפוך לאובססיות פולשני (רפואה) – מדד לחדירה של הליך רפואי לגוף המטופל
הלשכה לביטחון לאומי (פולין)

הלשכה לביטחון לאומי של פולין (בפולנית: Biuro Bezpieczeństwa Narodowego, BBN) היא סוכנות ממשלתית בפולין הכפופה לנשיא פולין שאחראית לביטחון לאומי. הארגון נחשב לארגון מסייע למועצה הפולנית לביטחון לאומי. הוקם ב-31 בינואר 1991. הארגון כפוף למשרד נשיא רפובליקת פולין באמצעות משרד המדינה לביטחון לאומי. מחלקת מערכת ההגנה המחלקה לביטחון בינלאומי המחלקה לביטחון פנים הנציב להגנת מידע חסוי אימון ומשאבי אנוש יז'י מילבסקי (8 בפברואר 1991 - 13 ביוני 1994) הנריק גורישבסקי (14 ביוני 1994 - 22 בדצמבר 1995) י. מילבסקי (3 בינואר 1996 - 10 בפברואר 1997) מארק סיווייץ (19 בפברואר 1997 - 17 ביוני 2004) תדיאוש בלאחוביץ' (18 ביוני 2004 - 28 בפברואר 2005) יז'י באהר (1 במרץ - 22 בדצמבר 2005) רישארד לוקאסיק (23 בדצמבר 2005 - 12 בינואר 2006) אנדז'יי אורבנסקי (13 בינואר - 24 באוגוסט 2006) ולדיסלב סטאשאק (24 באוגוסט 2006 - 8 באוגוסט 2007) רומן פולקו (9 באוגוסט 2007 - 15 בינואר 2009) אלכסנדר שצ'יגלו (15 בינואר 2009 - 10 באפריל 2010) סטניסלב קוז'יי (10 באפריל 2010 - 2015) פאבל סולוך (2015 - ואילך) מדיה וקבצים בנושא הלשכה לביטחון לאומי בוויקישיתוף אתר האינטרנט הרשמי של הלשכה לביטחון לאומי (באנגלית) האתר הרשמי של נשיא פולין, אליו כפוף BBN נהרג בהתרסקות מטוס חיל האוויר הפולני באפריל 2010. ערך זה הוא קצרמר בנושא פולין. אתם מוזמנים לתרום לוויקיפדיה ולהרחיב אותו.
תכנות הצהרתי

תכנות הצהרתי (Declarative programming) הוא פרדיגמת תכנות במדעי המחשב המבטאת את הלוגיקה החישובית בלי להגדיר את בקרת הזרימה שלה. שפות רבות משתמשות בצורה זו כך שהתוכנית תתאר מה היא צריכה לבצע, ולא איך היא צריכה לבצע זאת, בשונה מתכנות אימפרטיבי, הדורש הגדרה של אלגוריתם. שפות תכנות הצהרתיות כוללות בין היתר ביטויים רגולריים, תכנות לוגי ותכנות פונקציונלי. קיימות מספר פרדיגמות שונות המבוססות על תכנות הצהרתי. תכנות פונקציונלי (Functional programming) – תכנות פונקציונלי מנסה למזער ולהימנע מתופעות לוואי (side effect) ולפיכך נחשבת פרדיגמה זו כתכנות הצהרתי. אף על פי ששפות תכנות פונקציונליות מגדירות לרוב "איך" לבצע פעולה, המהדר של שפת התכנות רשאי לשנות את ההתנהגות של פונקציה, כל עוד אותה תוצאה נשמרת לאותו קלט. כך ניתן להגדיר שפונקציה תבצע את פעולתה בצורה מקבילית, או לערוך אופטימזציות בפונקציה (כדוגמת Deforestation) שלא ניתן לבצע בצורה בטוחה בשפות המאפשרות תופעות לוואי. תכנות לוגי (Logic programming) תכנות אילוצים (Constraint programming) – בתכנות אילוצים מגדירים אילוצים בין המשתנים, והאילוצים נפתרים באמצעות מתן ערכים למשתנים באופן שבו הפתרון יתאים למספר המרבי של אילוצים. שפות המיועדות לתחום ספציפי (Domain-specific languages) – דוגמאות לכך הם CSS, ביטויים רגולריים וחלק מ-SQL (שאילתות SELECT). שפות תגיות רבות הן דקלרטיביות כדוגמת HTML,‏ MXML,‏ XAML,‏ XSLT ו-SVG. בדוגמה הבאה בשפת SQL מתבצעת שליפת כל הרשומות מתוך טבלה Book כאשר הן מסוננות לפי התנאי שדה price גדול מ-100, וממויינות לפי שדה title. SELECT * FROM Book WHERE price > 100.00 ORDER BY title; בתכנות אימפרטיבי היה צריך ליצור משתנה שקורא לתוכו כל הרשומות, לולאת For שסוקרת את כל הרשומות, מסננת אותן באמצעות תנאי If, ולאחר מכן ממיינת את כל התוצאות. בדוגמה הבאה בשפת C#‎ אפשר לראות מימוש לא שלם של התהליך וניתן לראות את הפשטות והקלות של תכנות הצהרתי לעומת המורכבות של תכנות אימפרטיבי אף בשפה מודרנית. List<BookStruct> Book = LoadAllBookRecordFromTbl(); List<BookStruct> BookDest = new List<BookStruct>(); foreach (var bookItem in Book) { if (bookItem.price > 100.00F) BookDest.Add(bookItem); } BookDest.Sort((s1, s2) => s1.title.CompareTo(s2.title)); מדיה וקבצים בנושא תכנות הצהרתי בוויקישיתוף
ארמון טבריצ'סקי

ארמון טבריצ'סקי (ברוסית: Таврический дворец) הוא ארמון במרכז סנקט פטרבורג, שנבנה בסוף המאה ה-18. הארמון נבנה בשנים 1783–1789 בהתאם לתכנון של האדריכל איוואן סטסוב. הארמון נבנה בתקופת יקטרינה הגדולה לטובת גריגורי פוטיומקין וקיבל את שמו מתואר הרשמי של פוטיומקין "טבריצ'סקי" לכבוד כיבוש חצי האי קרים. בזמן הקמתו הארמון היה פתוח לכיוון ניווה אך במחצית השנייה של המאה ה-18 בין הנהר לבין הארמון נבנו מבנים נוספים. אף על פי שמראה החיצוני של הארמון פשוט, חלקו הפנימי מעוצב בעושר רב. מאחורי הכניסה הראשית נבנה חדר גדול שמוביל לאולם העמודים הלבנים. מאחורי האולם בעבר היה קיים גן החורף. בחלק מחדרי הארמון שרדו אלמנטים של העיטור המקורי. לאחר פטירת פוטיומקין הארמון הוחזר להיות רכוש המשפחה הקיסרית. הוא היה הארמון האהוב על יקטרינה הגדולה. בשנת 1797 בהתאם לפקודת פאבל הראשון רהיטים ופסלים שהיו בארמון הועברו לטירת מיכאילובסקי ובארמון הוצבה יחידה צבאית. בשנת 1801 הארמון חזר להיות אחד מארמונות הקיסרים. בשנת 1906 החלק הפנימי של הארמון הוצב מחדש לאור כך שבארמון התקיימו ישיבות של הדומה. לאחר מהפכת אוקטובר בארמון התקיימו ישיבות של הממשלה הזמנית והתמקמו מוסדות שלטון נוספות. תקופה מסוימת בארמון התקיימו ישיבות של סובייט פטרבורג. בפברואר 1918 בארמון היו מתוכננות להתקיים ישיבות של האספה המכוננת של רוסיה החדשה. אספה זו פוזרה בכוח של ידי השלטון הקומוניסטי כבר בתחילת דרכה. בשנים 1918–1920 בארמון התקיימו קונגרסים של הסובייטים, קונגרסים של המפלגה הבולשביקית וקונגרסים של קומינטרן. בשנות ה-30 של המאה ה-20 בחדרי הארמון התמקמה אוניברסיטה חקלאית. בשנים 1945–1990 בבניין התמקם בית הספר הגבוה של המפלגה. החל משנת 1990 הארמון הוא מקום מושבה של האספה הבין-פרלמנטרית של חבר המדינות העצמאיות. מאחורי הארמון נמצא גן טבריצ'סקי – אחד הגנים הגדולים במרכז העיר. מדיה וקבצים בנושא ארמון טבריצ'סקי בוויקישיתוף תיאור המבנה והתמונות (ברוסית)
וירג'יניה אפגאר

וירג'יניה אַפְּגָאר (באנגלית: Virginia Apgar; ‏7 ביוני 1909 – 7 באוגוסט 1974) הייתה רופאה אמריקאית שהתמחתה בהרדמה, מהחלוצות בתחום, ומפתחת מבחן אפגאר, שיטה להערכת בריאותו של היילוד, שהפחיתה באופן דרסטי תמותת תינוקות ברחבי העולם. וירג'יניה אפגאר נולדה בניו ג'רזי ב-7 ביוני 1909, למשפחה בת שלושה ילדים, בת לצ'ארלס אפגאר, סוכן ביטוח, ורעייתו הלן. התעניינותה במדע ובמחקר קיבלה עידוד מאביה, שהיה אסטרונום ומדען חובב. היא הצטיינה בלימודיה בתיכון ובקולג', ב-1929 סיימה בהצטיינות את הלימודים בקולג' "מאונט הוליוק" וב-1933 סיימה לימודי רפואה באוניברסיטת קולומביה. ב-1937 סיימה ההתמחות בכירורגיה באוניברסיטת קולומביה, ואז הייתה בין הנשים המעטות בעולם שהוכשרו בתחום. ב-1938 החלה לנהל את תחום ההרדמה. ב-1949 הפכה לאישה הראשונה שהתקבלה כפרופסור מן המניין בבית הספר לרפואה באוניברסיטת קולומביה, והאדם הראשון בפרופסורה בתחום ההרדמה באוניברסיטה. במקביל הייתה המרדימה הראשית בבית החולים לנשים "סלואן". ב-1953 הציגה לעולם את הבדיקה הראשונה של מבחן אפגאר, שיטה להערכת בריאותם של ילודים מייד אחרי צאתם לעולם. מדובר בבדיקה פשוטה יחסית, ובעלת מהימנות מחקרית לשלילת מצב מצוקה אצל הילוד. בבדיקה ניתן ניקוד בין "0" ל-"2" לכל אחד מהסימנים הנבדקים: נשימה, קצב לב, צבע עור, טונוס השרירים ותגובת הילוד לגירויים. בדיקה זו, למרות פשטותה, שינתה משמעותית את הטיפול בילודים במצוקה, הפחיתה באופן דראסטי את תמותת התינוקות, ונמצאת כיום בשימוש סטנדרטי ברחבי העולם. למרות שאפגאר הייתה האישה הראשונה, ובחייה אף האישה היחידה, הן בסגל בית החולים של אוניברסיטת קולומביה והן בתחומי הכירורגיה וההרדמה, היא נמנעה מלהצטרף לארגוני זכויות נשים ומלהביע עמדה בזכות המאבק לשחרור האישה, ונהגה לומר כי "נשים הן משוחררות מרגע שהן עוזבות את הרחם". וירג'יניה אפגאר מעולם לא נישאה. היא נפטרה ב-7 באוגוסט 1974. בימי חייה פרסמה מעל 60 מחקרים שביצעה, וכן מספר עצום של כתבות ומאמרים בעיתונות מדע פופולרי. היא זכתה לתוארי דוקטור של כבוד ממספר מכובד של אוניברסיטאות, וכן לפרסים רבים. ב-1994 נבחר דיוקנה לסדרת הבולים האמריקאים שהנציחה 20 אמריקאים דגולים שפעלו לשינוי החברה האמריקאית. מדיה וקבצים בנושא וירג'יניה אפגאר בוויקישיתוף Apgar in National Women's Hall of Fame וירגיניה אפגאר - ביוגרפיה, האנציקלופדיה האינטרנטית WhoNamedIt ‏BioCast - אלף אישים באלף שניות: אפגאר, האשה מאחורי השם - וירג'יניה אפגאר, באתר iCast‏, 21 ביולי 2011 הסבר על ה"דודל" (שרבוט גוגל) שפרסמה גוגל לציון יום הולדתה ה-109 של וירג'יניה אפגאר, ה-7 ביוני 2018, באתר מנוע החיפוש "גוגל" (באנגלית) וירג'יניה אפגאר, באתר אנציקלופדיה בריטניקה (באנגלית) וירג'יניה אפגאר, באתר "Find a Grave" (באנגלית) Virginia Apgar, A Proposal for a New Method of Evaluation.of the Newborn Infant, Current Researches in Anesthesia & Analgesia. 32 (4), July-August, 1953 Brief biography, National Library of Medicine, The Virginia Apgar Papers.
קמעות שומרוניים

קמעות שומרוניים עתיקים עשויים על פי רוב מברונזה ונושאים כתובות בכתב שומרוני. ידועים כיום קרוב לשלושים קמעות הנושאים כתב שומרוני עתיק. הטיפוסים הרווחים של קמעות הם בעלי צורת עלה ברונזה משוטח שגודלו סביב 25 על 35 מ"מ, עם טבעת נשיאה בראשו, והוא נושא 6–8 שורות כתב חקוק במתכת בכל אחד מצדדיו. טיפוס נפוץ אחר היא טבעת ברונזה בעלת מתאר מתומן (ולא עגול כמקובל). על צלעות הטבעת שורות כתב, על פי רוב שתי שורות לצלע. כן התגלו קמעות בצורת צמיד מתכת, ויש גם אבן המטיט הנושאת כתובת, שנועדה לשיבוץ בתליון או טבעת. הכתב על הקמעות הוא הכתב השומרוני, שהתפתח מכתב עברי עתיק. הכתובות נושאות על פי רוב פסוקים מקראיים. רפרטואר הנוסחאות הוא מצומצם למדי. שם אלוהים המלא 'יהוה' (השם המפורש) היא המילה הנפוצה ביותר. היא מופיעה גם בנוסח משובש 'יההה'. קיימות כתובות באותיות שומרוניות אך האותיות אינן מצטרפות לנוסח קוהרנטי. ”יהוה גיבור” (לפי שמות טו, ג) ”יהוה נצחה” (שמות טו, ג, לפי נוסח שומרון) ”יהוה שמו” (שמות טו, ג, קיימים גם הנוסחים המשובשים יהוה שמד; יהוה שמה) ”קומה יהוה” (במדבר י, לה, קיים גם הנוסח המשובש עהמה יהוה) ”שובה יהוה” (מדבר י, לו) ”יהוה אל” (שמות כ, ז) ”כי אני” (שמות טו, כו) ”אין כאל ישרון” (דברים לג, כו) ”יהוה אחד” (דברים ו, ד) ”יהוה רפאך” (שמות טו, כו) ”ויעש את הכיור נחשת ואת כנו נחשת במראת הצבאת אשר צבאו פתח אהל מועד” (שמות לח, ח) ”אשר עין בעין נראה אתה יהוה” (במדבר יד, יד). הקמעות מצביעים אפוא על אמונה בייחוד הבורא (ה' אחד, אין כאל ישרון, ה' אחד). לחלק מן הקמעות יש אופי פרופילקטי ממשי: ה' רפאך. קמעות אחדים מצביעים על עוצמתו של הבורא (קומה ה'; ה' נצח; ה' גיבור). שני פסוקים המופיעים יחד (ויעש את הכיור וכו' ואשר נראה עין בעין וכו') עדיין לא זכו במחקר להסבר על הבחירה בהם לקמעות. הקמעות התגלו במקומות אחדים: דמשק (סוריה), אזור שכם (שלושה פריטים), קורינתוס (יוון), קיסריה (שלושה פריטים), תל אביב (רחוב הגולן; תל ברוך), חורבת כוסיה (מערב השומרון), צור, עין השופט, נהריה (גבעת קצנלסון), אפולוניה, ג'נין, עמק גלילות (שני פריטים). יש לשער שמפת תפוצת הקמעות מצביעה על יישובים שומרוניים. בישראל הקמעות מצביעים על יישובים שומרוניים באזור עמק גלילות, תל אביב ונהריה. הקמעות שהתגלו בחפירות ארכאולוגיות (מתל אביב, גלילות, נהריה, צור וקורינתוס), ולפיכך ניתן לתארכם לתקופות הרומית המאוחרת והביזנטית. רוני רייך, "קמעות שומרוניים מן התקופה הרומית המאוחרת והביזנטית", בתוך: אפרים שטרן וחנן אשל, ספר השומרונים, ירושלים: יד יצחק בן-צבי, 2002, עמ' 309-289.
רחוב הרצל (נתניה)

רחוב הרצל הוא הרחוב המסחרי הראשי בעיר נתניה, והוא קרוי על שמו של בנימין זאב הרצל. הרחוב הוא הרחוב ההיסטורי המרכזי של נתניה, שהוקמה בשנת 1929, ונחשב לאחד הרחובות הראשונים שהוקמו בעיר. הרחוב מחולק לשני חלקים: החלק המזרחי שפתוח לתנועת כלי רכב ובו שוכנים בית משפט השלום וקניון השרון, ולאורכו בעיקר חנויות בגדים, בנקים, חנויות נעליים ופיצוציות. החלק המערבי המשמש כמדרחוב ומוביל אל כיכר העצמאות, אחת הכיכרות המרכזיות של העיר, ואל החוף. באזור זה מצויות בעיקר מסעדות. בין שני חלקי הרחוב מפרידה כיכר ציון. באזור זה שכנה התחנה המרכזית הראשונה של העיר, וסביב לכיכר נצבים המבנים הראשונים של העיר. במהלך האינתיפאדה השנייה אירעו שלושה פיגועי התאבדות ברחוב, כולם בכניסה לקניון השרון. בתקופת כהונתו של ראש העיר יואל אלראי היה רחוב הרצל סגור לתנועה בסופי שבוע החל מכיכר ציון ועד רחוב דיזנגוף (סמוך למדרחוב הרצל - החלק הסגור לתנועה). הכביש נסגר כדי לאפשר תנועה חופשית של הולכי רגל באזור הקניות. מאז הקמת קניון השרון, קניון הדרים ומרכזי הקניות באזור התעשייה החדש נדדו אליהם הקונים, ובלחץ הסוחרים החליט ראש העיר צבי פולג לפתוח את הכביש לתנועה, על מנת לאפשר גישה קלה ומקומות חניה. בחג הפורים מתקיימת בו העדלאידע המסורתית של העיר נתניה. ב-2011 התרחש פיצוץ גז בבניין ברחוב, ליד כיכר העצמאות. רחוב הרצל מהווה את המשכו של כביש 57 מקניון השרון ועד כיכר העצמאות. מבט מגשר הולכי הרגל שליד קניון השרון לכיוון מחלף נתניה כיכר ציון מדרחוב הרצל מראה ברחוב רחוב הרצל, ברקע פרגולות שהוצבו ברחוב מדיה וקבצים בנושא רחוב הרצל (נתניה) בוויקישיתוף תוכנית "הרחובות שלנו" - על רחוב הרצל בנתניה ISRAEL, Netanya TODAY. Video Walk, סרטון באתר יוטיוב (אורך: 1:30:30) - טיול וידאו לאורך כל רחוב הרצל, נתניה, מאי 2020 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
האצטדיון העירוני (טולוז)

האצטדיון העירוני (בצרפתית: Stadium Municipal) בטולוז הוא אצטדיון רב-תכליתי המכיל 33,150 מושבים, השביעי בגודלו בצרפת. האצטדיון ממוקם באי ראמייה, סמוך למרכז העיר טולוז, ומשמש כיום בעיקר למשחקי כדורגל של טולוז ומשחקים מרכזיים של קבוצת הרוגבי המקומית, סטאד טולוזיין, במסגרת הליגה המקומית או הגביע האירופי. לעיתים מארח האצטדיון גם משחקי רוגבי בינלאומיים של נבחרת צרפת. האצטדיון הוקם בשנת 1937, לקראת מונדיאל 1938 שנערך בצרפת, ועבר שני שיפוצים נרחבים – בשנים 1949 ו-1997. האצטדיון שימש גם במהלך מונדיאל 1998 ואליפות העולם ברוגבי בשנת 2007, וכן אירח מספר מופעי מוזיקה, בהם הופעה של דייוויד בואי ב-1987 ומייקל ג'קסון ב-1992. האצטדיון אירח חלק ממשחקי יורו 2016. לקראת הטורניר עבר האצטדיון שיפוץ במטרה להתאים אותו לדרישות אופ"א לאירוח משחקים בטורניר. מדיה וקבצים בנושא האצטדיון העירוני בוויקישיתוף אתר האינטרנט הרשמי של האצטדיון העירוני (בצרפתית) האצטדיון העירוני באתר World of Stadiums ערך זה הוא קצרמר בנושא כדורגל צרפתי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
אצטדיון סלה

אצטדיון סלה (נקרא גם אצטדיון עירוני אשקלון) הוא אצטדיון כדורגל הממוקם באשקלון, ומשמש כמגרשן הביתי של קבוצות עירוני אשקלון ומכבי אשקלון. האצטדיון מכיל כיום 5,250 מקומות ישיבה מאושרים לשימוש: 3,100 מהם ביציע המרכזי, 2,000 ביציע הדרומי ו-150 ביציע הכבוד. היציע הצפוני מוערך בכ-2,500 מקומות ישיבה שאינם בשימוש. בעונת 2001/2002 ערכה קבוצת מכבי קריית גת את משחקיה הביתיים באצטדיון, היות שאצטדיונה הביתי לא עמד בקריטריונים של ליגת העל. ב-14 בנובמבר 2008, נפלה רקטת גראד שנורתה מרצועת עזה באצטדיון באזור אחת הרחבות. בדצמבר 2020, הוחלט על ידי עיריית אשקלון להעתיק בעתיד את האצטדיון לצפון מזרח העיר ולבנות במקומו פארק ירוק לצד רובע מגורים "לב העיר" שנועד לכלול מגדלי מגורים לצד בנייה מרקמית נמוכה יותר עם 1,170 דירות. מדיה וקבצים בנושא אצטדיון סלה בוויקישיתוף רקטה נפלה באצטדיון סלה, באתר nana10 אושר תקציב העירייה לשנת 2021; ראש העיר, תומר גלאם: "ממשיכים להצעיד את אשקלון לעתיד טוב יותר", באתר עיריית אשקלון, 30 בדצמבר 2020 ערך זה הוא קצרמר בנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
קרלוס סלסידו

קרלוס ארנולדו סלסידו פלוראס (בספרדית: Carlos Arnoldo Salcido Flores) הוא כדורגלן עבר מקסיקני ששיחק בעמדות הבלם והמגן השמאלי. במשך עשור ערך 124 הופעות במדי נבחרת מקסיקו. סלסידו החל את קריירת הבוגרים שלו בגיל 21 בקבוצה הבוגרת של גוודלחרה בעונת 2003/2004. בקיץ 2006 עזב סלסידו לפ.ס.ו. איינדהובן ההולנדית, לאחר שהעדיף אותה על פני ארסנל האנגלית. ב-18 בנובמבר 2006 כבש סלסידו את שער הבכורה שלו באיינדהובן בניצחון 0-4 על אקסלסיור רוטרדם. בעונת 2006/2007 סייע לקבוצה לנצח את ארסנל בשמינית גמר ליגת האלופות, אך ברבע הגמר לא הצליחה הקבוצה לנצח את ליברפול. בעונה הבאה הגיע עם פ.ס.וו. איינדהובן לרבע גמר גביע אופ"א. עם פ.ס.וו. איינדהובן זכה פעמיים באליפות הולנד (2006/07, 2007/08). בקיץ 2010 עבר סלסידו לפולהאם מהפרמייר ליג תמורת 1.6 מיליון פאונד. לאחר שלא קיבל מספיק הזדמנויות בקבוצה, הושאל סלסידו לטיגרס בקיץ 2011, ובתום העונה אף חתם בקבוצה. בהמשך הוא שיחק במקסיקו בקבוצת גוודלחרה עד עונת 2017/18. לאחר מכן לא נרשמו לו הופעות במשחקים רשמיים. בשנת 2004 זומן סלסידו לראשונה לסגל הנבחרת הבוגרת של מקסיקו. ב-2005 זימן מאמן הנבחרת ריקרדו לה וולפה את סלסידו לסגל הנבחרת לקראת גביע הקונפדרציות 2005. סלסידו עזר לנבחרת להגיע עד למקום הרביעי כאשר כיכב בכל המשחקים. סלסידו שיחק בנבחרת גם בגביע הזהב 2005, מונדיאל 2006, גביע הזהב 2007, מונדיאל 2010 ומונדיאל 2014. את שער הבכורה בנבחרת הבקיע מול ארגנטינה בחצי הגמר. לאחר מונדיאל 2014 פרש סלסידו מהנבחרת עם 124 הופעות במדי הנבחרת ו-10 שערים. מדיה וקבצים בנושא קרלוס סלסידו בוויקישיתוף קרלוס סלסידו, באתר Transfermarkt קרלוס סלסידו, באתר Soccerway קרלוס סלסידו, באתר BDFutbol קרלוס סלסידו, באתר WorldFootball.net קרלוס סלסידו, באתר National Football Teams קרלוס סלסידו, באתר FootballDatabase.eu פרופיל המאמן, באתר Transfermarkt Carlos Salcido | Football Stats | Guadalajara | Season 2018/2019 | Soccer Base, www.soccerbase.com מיד בסיסי על כדורגלנים
אצטדיון בולארט-דלליס

אצטדיון בולארט-דלליס הוא אצטדיון כדורגל בעיר לאנס, צרפת. האצטדיון מכיל 38,233 מושבים, יותר ממספר התושבים בעיר, ומשמש כמגרשה הביתי של קבוצת הכדורגל המקומית לאנס. בניית האצטדיון החלה בשנת 1931, במימון חברת המכרות של לאנס, שמנהלה המסחרי ביקש לקדם את הספורט בעיר, אך הוא נפטר זמן קצר לפני פתיחת האצטדיון ב-1932. האצטדיון מחולק לארבעה יציעים נפרדים, כאשר כל יציע מוקדש לאישיות מההיסטוריה של המועדון: יציע אנרי טראנן - על שם שוער ששיחק בקבוצה המקומית במשך 18 שנים והיה מנהלה הספורטיבי של הקבוצה בשנים 1952–1956. יציע טוני מארק - על שם שחקן עבר ומאמן, ששיחק גם עבור נבחרת צרפת בשנות החמישים. יציע אלי דלאקור - על שם נשיא מועדון האוהדים לשעבר. יציע מקס לפאניו - על שם הנשיא לשעבר של פרובינציית ארטואה. האצטדיון שימש בעבר לאירוח משחקים במסגרת יורו 1984, מונדיאל 1998, יורו 2016, ואליפויות העולם ברוגבי בשנים 1999 ו-2007. לקראת משחקי יורו 2016 עבר האצטדיון שיפוץ כללי על מנת להתאים אותו לדרישות אופ"א לאירוח משחקים בטורניר. מדיה וקבצים בנושא אצטדיון בולארט-דלליס בוויקישיתוף אתר האינטרנט הרשמי של אצטדיון בולארט-דלליס (בצרפתית) בולארט-דלליס באתר הרשמי של קבוצת לאנס ערך זה הוא קצרמר בנושא כדורגל צרפתי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
אלביט

האם התכוונתם ל... אלביט (מינרל) – מינרל סיליקטי אלביט (חברה) – חברת אלקטרוניקה ישראלית שפעלה בשנים 2002-1966 אלביט מערכות – חברה ישראלית שהתפצלה מאלביט בע"מ ועוסקת בפיתוח ובייצור של מערכות אלקטרוניות ואמצעי לחימה מתקדמים אלביט הדמיה – חברה ישראלית שהייתה חברה בת של אלביט בע"מ ועסקה בהדמיה רפואית, ולאחר העברת השליטה בה לחברת "אירופה ישראל בע"מ" עיקר פעילותה הוא בתחום הנדל"ן אלביט מסחר וקמעונאות – חברת בת של אלביט הדמיה, מפעילה בישראל את הרשתות גאפ, מנגו וג'י סטאר אלביט מערכות ראייה – חברה ישראלית שהתפצלה מאלביט בע"מ ועוסקת בפיתוח ובייצור של ציוד בדיקה אופטי